سەیفەددین مەشھەدانی

سەیفەددین مەحموود ئەحمەد ئەلمەشھەدانی (١٩٥٦–٢٠١٤)، سیاسەتمەدار و ئەکادیمی عێراقی، ئەندامێکی دیاری حیزبی بەعس بووە لە عێراق، و بچووکترین ئەندامی فەرماندەیی ھەرێمی بەعس بووە لە سەردەمی سەددام حوسێن. ئەو پۆستی سەرۆکی یەکێتیی نیشتمانیی قوتابیان و لاوانی عێراقی و سکرتێری ڕێکخراوەکانی پارێزگای موسانای حیزبی بەعس ھەبووە. 

ئەو لە لیستی داواکراوانی عێراقی بوو کاتێک ئەمریکا لە ساڵی ٢٠٠٣ عێراقی داگیرکرد، لە ٢٤ی ئایاری ٢٠٠٣ دەستگیرکرا.

لە سەرەتای مانگی تەممووزی ساڵی ٢٠١٠ دادگای باڵای تاوانەکانی عێراق بڕیاریدا بە بێتاوانی ئەو تۆمەتانەی لەسەری دراوە. لە ٢ی شوباتی ٢٠١٣ ئازاد کرا. دواتر لە ھەرێمی کوردستان نیشتەجێ دەبێت و بووە پیاوی دووەم لە سەرکردایەتی حیزبی بەعس. 

دوای ڕووخانی مووسڵ لە مانگی حوزەیرانی ٢٠١٤ و کۆنتڕۆڵکردنی داعش بەسەریدا، بەرەو مووسڵ ڕووی کرد و ڕووی کردە تکریت و دواتر بۆ ناوچەکانی پشتێنەی بەغدا و داعش دەستگیری کرد. ھەندێک سەرچاوە باسیان لەوە کردووە کە داعش تیرۆریان کردووە،    بەڵام وتەبێژی حیزبی بەعس ڕای گەیاندووە کە ھیچ زانیارییەک لەسەر ئەو بابەتە نییە. سەرچاوەکان باسیان لەوە کردووە کە ئەو لە شوێنی دەستبەسەرکردنی خۆیەوە، بە فەرمانی داعش، بە تەلەفۆن قسەی لەگەڵ سەرکردەکانی بەعس کردووە، کە داوای لێکردووە موزایەدەی ژیانی لەگەڵ سەرکردەکانی دیکەی بەعس بکات لە بەرامبەردا حیزبەکە بەیعەت بە داعش بدات لە بەیاننامەیەکی فەرمیدا کە عیزەت ئەلدووری بڵاویکردووەتەوە. لە پەیوەندییەکەدا ئەلمەشھەدانی پێی گوتووە کە مل بە داعش نەدات و وەڵامی داواکارییەکانیان نەداتەوە ھەرچی بکەن. ئاماژەی بەوەشکرد، ژیانی ئێمە لە ژیانی گەلەکەمان بەنرختر نییە و لە ھەمان بانگەوازدا زیادیکردووە: «ئێمە لە چنگی ئێرانین کە ئاڵای داعش ھەڵدەکەن». پاشان لە نێوان جەنجاڵییەکدا پەیوەندییەکە پچڕا. 

لە ساڵی ٢٠١٧ پەرلەمانی عێراق یاسایەکی دەرکرد کە تێیدا دەستبەسەرداگرتنی سەروەت و سامانی جوڵاو و نەجووڵاوی سەددام حوسێن و ھاوسەرەکانی و منداڵەکانی و نەوەکانی و خزمەکانی تا پلەی دووەم و بریکارەکانیان و دەستبەسەرداگرتنی سەروەت و سامانی ھەنووکەیی ٥٢ ئەرکانەکانی ڕژێمی پێشوو کە سەیفەددین ئەلمەشھەدانیشی تێدابوو.

 سەرچاوەکان